open-index/open-wikipedia-markdown huggingface dataset:
IM-3

**IM-3** (myös nimillä **Intuitive Machines Mission 3** sekä **CP-11**) on Nasan *[[Commercial Lunar Payload Services]]* (*CLPS*) -ohjelmaan kuuluva Intuitive Machinesin kolmas miehittämätön kuulento. IM-3:n sisällä olisi useita tutkintalaitteita, joiden avulla IM-3:n kuulauskeutuja, Nova-C, mittaisi Kuun etelänavalla sijaitsevaa Reiner Gamma -aluetta, jolla on oma pieni magneettikenttä. IM-3 laukaistaisiin Falcon 9-raketilla ja sen suunniteltu laukaisu tapahtuisi vuoden 2025 lopussa, tai vuoden 2026 alussa.

## Tutkimuslaitteet

* Kamera

* Kuumönkijä, nimeltä ''Mobile Autonomous Prospecting Platform'' (MAPP).
* ''Lunar Vertex'', tarkoitettu kuun plasman sekä kuupölyn tutkintaan.
* ''Cooperative Autonomous Distributed Robotic Exploration'' (CADRE), joka on kokoelma pieniä robotteja, joiden tarkoituksena on tutkia Kuun pintaa yhteisesti.
* Moon Laser Instrumentation for General relativity High-accuracy Test (MoonLIGHT), ESAn rakentama laserheijastin.
* Lunar Space Environment Monitor (LUSEUM), tarkoituksena mitata korkeaenergisiä hiukkasia Kuun pinnalta.
* satelliitti, nimeltä Khon2

lähde: 

## Lähteet
Gregor Biber

**Gregor Biber** (s. 9. elokuuta 2006 Krems, Itävalta) on itävaltalainen jääkiekkoilija. Hänen pelipaikkansa on puolustaja ja hänen kätisyytensä on vasen. Biber edustaa SHL-joukkue Rögle BK:ta. Hänellä on sopimus joukkueen kanssa kauden 2025–2026 loppuun saakka.

NHL-joukkue Utah Hockey Club varasi hänet neljännellä kierroksella 98. varausvuorolla . Biberin kasvattajaseura on UEC Krems.  Biber on pelannut 25 SHL:n runkosarjan ottelua. Näissä otteluissa hän on tehnyt yhden maalin ja yhden syötön eli yhteensä kaksi tehopistettä. Biber on edustanut Itävallan A-maajoukkuetta kolmessa ottelussa. Kaikki uran tilastot päivitetty 11. joulukuuta 2024.

## Lähteet
Sebastian Cossa

**Sebastian Cossa** (s. 21. marraskuuta 2002 Hamilton, Ontario, Kanada) on kanadalainen jääkiekkomaalivahti. Cossa edustaa NHL-joukkue Detroit Red Wingsia. Hänen hanskakätensä on vasen. Cossa on pelannut yhdessä NHL:n runkosarjan ottelun. Tässä ottelussa hänen päästettyjen maalien keskiarvonsa oli 2,67 maalia ottelua kohden ja hänen torjuntaprosenttinsa oli 85,7%. Uran tilastot päivitetty 11. joulukuuta 2024.

Cossan kasvattajaseura on Fort McMurray MHA. Ennen NHL-uraansa hän pelasi WHL-juniorisarjassa Edmonton Oil Kingsin joukkueessa. Detroit Red Wings varasi hänet ensimmäisellä kierroksella 15. varausvuorolla . Hänellä on sopimus joukkueen kanssa kauden 2025–2026 loppuun saakka.

## Lähteet
Johnny Briceño

**Johnny Briceño** (s. 17. heinäkuuta 1960) on belizeläinen poliitikko, joka on toiminut Belizen pääministerinä vuodesta 2020. Hän toimi Yhdistyneen kansanpuolueen (PUP) johtajana ja opposition johtajana vuosina 2008–2011. Aikaisemmin hän oli varapääministeri ja luonnonvara- ja ympäristöasioiden ministeri.

Briceñon poliittinen ura alkoi vuonna 1993, kun hänet valittiin kansalliskokoukseen. Hän toimi varapääministerinä ja ministerinä vuosina 1998–2007 ja nousi opposition johtajaksi vuonna 2008. Vuonna 2016 hänet valittiin uudelleen PUP:n johtajaksi. Marraskuun 2020 vaaleissa Briceño johti PUP:n historialliseen voittoon, jonka myötä hänestä tuli Belizen viides pääministeri. Hän johtaa maata talouskriisin keskellä, ja häntä pidetään kansanläheisenä ja kuuntelevana johtajana.

Briceño on kritisoinut Rishi Sunakin päätöstä olla pyytämättä anteeksi Britannian roolia orjakaupassa ja katsoo, että maalla on moraalinen velvollisuus korjata menneisyyden vääryyksiä. Briceñon mukaan Belize saattaa siirtyä tasavaltaan ja luopua monarkian asemasta valtionpäänä, kuten Barbados teki vuonna 2021.

Belizeen perustettu perustuslaillinen komissio tutkii siirtymistä tasavaltaan, ja päätös voidaan tehdä parlamentissa ilman kansanäänestystä. Briceño uskoo, että Belize pysyy Kansainyhteisön jäsenenä, vaikka kruunun asema poistettaisiin.

## Lähteet
Muhammad al-Bašir

**Muhammad al-Bašir** (; s. 1983 Jabal Zawiya, Idlibin maakunta) on syyrialainen poliitikko.

Al-Bašir opiskeli Aleppon yliopistossa ja työskenteli sähköinsinöörinä. Hän sai myös oppiarvon oikeustieteessä ja shariassa Idlibin yliopistosta. Al-Bašir työskenteli vuoteen 2021 saakka tarkkuusinstrumenttien osaston päällikkönä Syyrian kaasuyhtiössä. Jätettyään tehtävänsä hän liittyi Syyrian sisäiseen oppositiohallintoon. Vuosina 2022–2023 al-Bašir oli kehityksen ja humanitaaristen asioiden ministeri Idlibin maakuntaa johtaneessa Syyrian pelastushallituksessa. Tammikuussa 2024 hänet valittiin Syyrian pelastushallituksen pääministeriksi. Al-Baširin tuolloin ajamia tavoitteita olivat hallinnon modernisointi teknologian keinoin, talouden vahvistaminen ja Idlibissa sisäisiksi pakolaisiksi joutuneiden ihmisten humanitaaristen tarpeiden priorisointi.

Al-Bašir nimitettiin Syyrian pääministeriksi Bašar al-Assadin hallinnon kaaduttua joulukuussa 2024. Hänet valittiin virkaan 1. maaliskuuta 2025 saakka jatkuvan siirtymäkauden ajaksi. Al-Bašir oli nimitystä ennen tavannut kaatuneen hallinnon edustajia.

## Lähteet
Belizen pääministeri

**Belizen pääministeri** on Belizen hallituksen johtaja.

Belizeä hallitsee monarkki, joka nimittää kenraalikuvernöörin. Viiden vuoden välein järjestettävien parlamenttivaalien jälkeen kenraalikuvernööri nimittää yleensä suurimman puolueen puheenjohtajan pääministeriksi. Pääministeri puolestaan ehdottaa varapääministeriä ja muita hallituksen jäseniä.

## Luettelo Belizen pääministereistä

Itsenäisyyden ajan pääministerit: 

## Lähteet

## Aiheesta muualla
Adib al-Shishakli

**Adib al-Shishakli** (; 1909 Hama – 27. syyskuuta 1964 Ceres, Goiás, Brasilia) oli syyrialainen upseeri, joka kaappasi maassa vallan joulukuussa 1949 ja käytännössä hallitsi sitä, kunnes hänet syöstiin vallasta vuonna 1954. Hän oli muodollisesti Syyrian presidentin asemassa vuosina 1953–1954.

Al-Shishakli vastusti pyrkimyksiä Syyrian ja Irakin yhdistymiseen ja kaappasi vallan yhdistymisen näyttäessä todennäköiseltä. Edeltäjä Sami al-Hinnawi pakeni Beirutiin ja joutui siellä murhatuksi. Al-Shishakli asetti puolustusministeriksi armeijan upseerin. Marraskuussa 1951 hän määräsi pidätettäväksi entisen liittolaisensa, pääministeri Fawzi Salun, koska Salu oli ehdottanut hallituskokoonpanoa, jota al-Shishakli ei hyväksynyt. Suurin osa poliittisista puolueista tukahdutettiin tämän jälkeen. Al-Shishakli vahvisti armeijaa Ranskan tuella ja kieltäytyi Yhdysvaltain avusta. Hän perusti elokuussa 1952 Arabien vapautusliikkeen, josta oli määrä tulla hänen siviilien tuella johtamansa poliittinen puolue. Syyrialaisten poliitikkojen enemmistö yhdistyi puoluetta vastaan, mikä heikensi al-Shishaklin asemaa. Armeija kaatoi hänen hallintonsa, ja hän lähti maanpakoon helmikuussa 1954. 

Al-Shishakli sai Syyriassa kuolemantuomion poissaolevana. Hänet murhattiin Brasiliassa vuonna 1964. Tekijä oli syyrialainen Nawaf Ghazaleh.

## Lähteet
Asikkalan vapaaseurakunta

**Asikkalan vapaaseurakunta** on Asikkalan Vääksyssä toimiva vapaaseurakunta. Seurakunta on perustettu vuonna 2000. Seurakunnan puheenjohtaja on Pauli Heinonen. Seurakunnan toimitilat sijaitsevat Vääksyssä Äkeentiellä. Seurakunta kuuluu Suomen Vapaakirkko -kirkkokuntaan.

Seurakunnan toimintaan kuuluu jumalanpalvelusten rukous- ja ylistystilaisuudet, raamatunopetus, kahvihetket, lähetystyö, diakoniatyö ja kummilapsityö. Vapaaseurakunta ylläpitää myös kirpputoria.

Vapaakirkolinen työ sai alkunsa Asikkalassa 1970-luvun lopulla Lahden vapaaseurakunnan toiminnan kautta. Vääksyssä on toimitut itsenäisen seurakunnan tavoin 1990-luvulta lähtien ja itsenäinen paikallisseurakunta perustettiin 24. huhtikuuta 2000. Seurakunnalla oli muutaman vuoden ajan toimitila Anianpellon kauppakeskuksessa. Tämän jälkeen toimintaa järjestetty kodeissa ja pitkään myös kahvilassa. Vuoden 2006 marraskuun alusta alkaen käytössä oli Anianpellon kauppakorttelissa Yläsaliksi nimetty huoneisto.

Tammikuussa 2009 seurakunta pääsi muuttamaan uusiin toimitiloihin osoitteeseen, joissa se toimi vuoden 2015 kevääseen saakka.

## Katso myös
* Luettelo Suomen vapaaseurakunnista
* Vapaakirkollisuus Suomessa
* Suomen Vapaakirkko

## Lähteet
RCS-moottori

**RCS-moottori** (, suom. reaktio-ohjausjärjestelmä) on avaruusaluksissa ja avaruussukkulassa käytettävä menetelmä aluksen asennon ja ohjauksen hallintaan. Menetelmällä ohjaus antaa pieniä määriä työntövoimaa haluttuun suuntaan tai suuntien yhdistelmään. RCS voi antaa kiertomomentin toisin kuin esimerkiksi avaruussukkulan päämoottori, joka antaa työntövoimaa vain yhteen suuntaan.

RCS kooostuu tyypillisesti useista pienistä rakettimoottoreista tai reaktiopyöristä ja gyroskoopeista. Näitä voidaan käyttää myös yhdistelminä halutun manööverin tyypin ja mittakaavan mukaan. Useimmat satelliitit käyttävät reaktiopyörien (momenttipyörien) tai gyroskooppien yhdistelmiä, joilla pyörivän kappaleen vääntömomentilla voidaan säätää aluksen asentoa. Telakoituvat miehitetyt alukset käyttävät pieniä rakettimoottoreita niiden tehokkuuden ja nopean reaktiokyvyn vuoksi. Rakettimoottorit voivat käyttää esimerkiksi hydratsiinia tai pienet satelliitit voivat käyttää muuta kaasua.
 
## Lähteet

## Aiheesta muualla
* Reaction Control Systems (RCS) (PDF) 
* Initial Investigation of Reaction Control System Design on Spacecraft Handling Qualities for Earth Orbit Docking (PDF)
Shukri al-Quwatli

**Shukri al-Quwatli** (; 1891 Damaskos – 30. kesäkuuta 1967 Beirut) oli syyrialainen poliitikko, joka toimi itsenäistyneen Syyrian ensimmäisenä presidenttinä vuosina 1943–1949 ja pääsi uudelleen presidentiksi vuosiksi 1955–1958.

Al-Quwatli johti antikolonialistista liikettä Syyriassa ja toimi Syyrian politiikassa 1930-luvulta lähtien. Hän edusti ranskalaisten valtaa vastustanutta Kansallista blokkia ja nousi sen johtoon vuonna 1940. Al-Quwatli valittiin ensimmäiseksi itsenäisyyden ajan presidentiksi vuonna 1943. Hän sai Isolta-Britannialta tukea Ranskan vallan päättämiseen, ja viimeiset ulkomaiset joukot poistuivat Syyriasta vuonna 1946. Al-Quwatli poisti Syyrian perustuslaista presidentille asetetut kausirajoitukset vuonna 1947. Tämä mahdollisti hänen jälleenvalintansa vuonna 1948. Maaliskuussa 1949 al-Quwatli syrjäytettiin sotilasvallankaappauksella. Hänen seuraajansa oli Husni al-Za'im.

Al-Quwatli oli lyhyesti vangittuna Syyriassa ja lähti sitten maanpakoon Egyptiin. Vuonna 1955 hänet valittiin jälleen Syyrian presidentiksi, jolla oli enää lähinnä seremoniallinen virka. Al-Quwatli johti Kansallista blokkia seurannutta Kansallispuoluetta. Hän luopui asemastaan Yhdistyneen arabitasavallan muodostamisen yhteydessä vuonna 1958.

## Lähteet
José Raúl Mulino

**Jose Raul Mulino Quintero** (s. 13. kesäkuuta 1959) on panamalainen juristi ja poliitikko, joka nimitettiin presidentiksi 5. toukokuuta 2024. 

Mulino opiskeli Universidad Santa María La Antiguassa (USMA) Panamassa, jossa hän valmistui laki- ja valtiotieteistä vuonna 1982. Hän suoritti maisterin tutkinnon merioikeudesta Tulane Universitystä New Orleansissa vuonna 1983. Hän on toiminut asianajajana siitä alkaen.

Mulinon poliittinen ura alkoi varaulkoministerinä vuonna 1990, ja vuosina 1993–1994 hän oli ulkoministeri. Ricardo Martinellin presidenttikaudella hänet nimitettiin hallitus- ja oikeusministeriksi vuonna 2009 ja sitten yleisen turvallisuuden ministeriksi vuosina 2010–2014.   Näissä rooleissa Mulino oli vastuussa kansallisen poliisin, rajavartioston, rannikkovartioston kaltaisen ilmavalvonnan ja maahanmuuttoviraston toiminnasta. Vuonna 2010 Martinellin ja Mulonon säätämää lakia vastustaneiden banaanityöläisten protesteissa kuoli satoja mielenosoittajia.

Mulino on johtanut useita poliittisia puolueita ja toiminut Solidaridadin puheenjohtajana (2005-2008) ja Union Patriotica -puolueessa (2008-2011). Vuonna 2018 hän oli Cambio Democratico -puolueen presidenttiehdokas. Lopulta vuonna 2024 hänestä tuli Realizando Metas (RM) -puolueen presidenttiehdokas ja hän voitti parlamenttivaalit saman vuoden toukokuussa.

## Lähteet

## Aiheesta muualla
Iron Dames

**Iron Dames** on moottoriurheilun projekti, joka pyrkii edistämään naisten asemaa moottoriurheilussa. Projektin perusti Deborah Mayer vuonna 2018 ja Iron Dames oli ensimmäinen täysin naisista koostuva talli, joka voitti kilpailun FIA World Endurance Championship -sarjassa. Kaudella 2025 Iron Dames osallistuu WRC2-sarjaan. Iron Dames on osallistunut myös Formula Regional European Championship -sarjaan.

## Lähteet
San Ignacio

**San Ignacio** (tai ) on Macaljoen varrella sijaitseva, Belizen länsiosassa olevan Cayon alueen hallintokeskus. Macaljoki on toinen kahdesta joesta, jotka alempana yhdyttyään muodostavat Belizejoen. San Ignacion väkiluku on 12&nbsp;086 (VL2022). 

Yhdessä välittömästi kaupungin itäpuolella, Macaljoen vastarannalla sijaitsevan Santa Elenan taajaman (8&nbsp;587 as.) kanssa kaupungin väkiluku on noin 21&nbsp;000 (VL2022). 

Kaupunkiin johtaa satamakaupunki Belize Citystä alkunsa saava, pääkaupunki Belmopan kautta kulkeva Läntinen valtatie (George Price Highway).

San Ignaciossa ja kaupungin lähistöllä on monia mayakulttuurin historiallisia rakennelmia ja asutuspaikkoja. Esimerkiksi San Ignacion eteläosassa sijaitseva Cahal Pech asutetiin noin 1000 eaa. ja hylättiin 800 jaa. mennessä.
 

Hawkesworth Bridge 2017.jpg|Macaljoen ylittävä Hawkesworthin silta yhdistää kaupungin vastarannan Santa Elenaan.
San Ignacio Police Station.jpg|San Ignacion poliisiasema.
San Ignacio Public Library.jpg|San Ignacion kirjasto.
Saint Andrew's Anglican Church side view.jpg|Pyhän Andrew’n anglikaaninen kirkko.
Burns Ave in San Ignacio.jpg|Burns Avenue.
Street scene in san ignacio.jpg|
San Ignacio Town Street, Belize.jpg|
Cahal Pech Jul 10 2015 49.jpg|Cahal Pech on San Ignacion eteläosassa sijaitseva, mayojen korkeakulttuurin aikakaudella asutettu alue.
San Ignacio Panorama3.JPG|Panoraama San Ignaciosta.
## Lähteet

## Aiheesta muualla
Oskari Hakovirta

**Oskari Hakovirta**, sukunimi aik. *Hamström* (13. tammikuuta 1861 Hamina – 2. maaliskuuta 1931 Vuohilahti) oli suomalainen toimittaja.

Oskari Hakovirta kävi koulua Haminassa ja meni sitten hopeasepän oppiin. Hän siirtyi sitten valtionrautateille, jossa palveli viimeksi konduktöörinä. Tällöin hän jo kirjoitteli uutisia Viipurin Sanomiin ja Inkeri-lehtiin. Vuonna 1897 hän liittyi vakinaisesti Viipurin Sanomain toimitukseen uutisten kerääjäksi ja oli tässä työssä lehden lakkauttamiseen saakka 1901. Sen jälkeen Hakovirta oli muutamissa muissa lehdissä tilapäisenä avustajana sekä mukana sosialidemokraattisessa liikkeessä toimien Viipurissa ilmestyneen Työ-lehden taloudenhoitajana. Vuonna 1908 Hakovirta siirtyi Amerikkaan, jossa hän myöskin oli sanomalehtialalla. Hän palasi Suomeen 1927 ja toimi lehtien avustajana. Hän kirjoitti muun muassa Suomen Sosialidemokraatti-lehteen artikkeleita ulkosuomalaisten oloista. Hakovirta oli keväällä 1929 mukana perustamassa Suomen Lalli-liittoa. Hän oli 1929–1931 Lennartti Pohjanheimon kustantaman Lalli-liiton äänenkannattajan suomalaisuus- ja heimoasiaa ajaneen Nouseva Suomi-lehden päätoimittajana. Hakovirta kuoli 70-vuotiaana Vuohilahden Haapaniemessä.

## Lähteet

## Aiheesta muualla
* Oskari Hakovirta : Lyhyt silmäys Amerikan suomalaisten elämään, Ulkosuomalaislehti, 15.05.1928, nro 1, s. 20, Kansalliskirjaston digitaaliset aineistot
* Oskari Hakovirta : Suomalaiset maanviljelijät Amerikassa, Ulkosuomalaislehti, 15.07.1928, nro 1, s. 15, Kansalliskirjaston digitaaliset aineistot
Husøyn kirkko (Tønsberg)

**Husøyn kirkko** () on Tønsbergin kunnassa Norjassa sijaitseva kivinen pitkäkirkko vuodelta 1933.

## Lähteet

## Aiheesta muualla
Husøyn kirkko

**Husøyn kirkko** tarkoittaa seuraavia Norjassa sijaitsevia kirkkoja:

* Husøyn kirkko Solundin kunnassa
* Husøyn kirkko Tønsbergin kunnassa
Valløn kirkko

**Valløn kirkko** () on Tønsbergin kunnassa Norjassa sijaitseva puinen pitkäkirkko vuodelta 1782.

## Lähteet

## Aiheesta muualla
Stugudalin kappeli

**Stugudalin kappeli** () on Tydalin kunnassa Norjassa sijaitseva puinen pitkäkirkko vuodelta 1957.

## Lähteet

## Aiheesta muualla
Vålen kirkko

**Vålen kirkko** () on Tønsbergin kunnassa Norjassa sijaitseva kivinen pitkäkirkko 1100-luvulta. Torniosa rakennettiin 1870-luvun alussa.

## Lähteet

## Aiheesta muualla
World Assembly of Muslim Youth

**World Assembly of Muslim Youth** (WAMY; ) on vuonna 1972 Saudi-Arabiassa perustettu kansainvälinen järjestö, joka tukee islamilaisia nuorisojärjestöjä. Järjestö pitää päämajaansa Riadissa. Sillä on lisäksi paikallistoimistoja Jeddassa, Malesiassa, Espanjassa, Nigeriassa ja Keniassa.

World Assembly of Muslim Youth julkaisee uutiskirjettä englanniksi ja arabiaksi. Pew Research Centerin mukaan World Assembly of Muslim Youthin tehtävä on ensisijaisesti tuoda musliminuorten saataville Saudi-Arabian hallinnon edustama ankara uskontulkinta. Pew Research Centerin mukaan järjestö on pyrkinyt edistämään islaminuskoisten nuorten ja nuorten aikuisten välistä solidaarisuutta jalkapalloturnausten, nuorisoleirien, opiskelijavaihdon ja stipendiohjelmien kautta.

World Assembly of Muslim Youthin johtajiin on kuulunut Saleh bin Abdul-Aziz Al ash-Sheikh.

## Terrorismiyhteydet
Yhdysvalloissa heräsi epäilyjä World Assembly of Muslim Youthin kytköksistä terrorismiin ensimmäisen kerran vuonna 1996. Vuonna 2002 Romanian tiedustelupalvelu piti järjestöä Hamasin rintamana. Samana vuonna järjestön vuosikonferenssin kunniavieraana Riadissa oli Hamas-johtaja Khalid Maš’al. Myös Intian viranomaiset ja Filippiinien asevoimat syyttivät World Assembly of Muslim Youthia terrorististen ryhmien ja militanttien islamistien rahoittamisesta.

Vuonna 2012 Kanada poisti World Assembly of Muslim Youthin hyväntekeväisyysjärjestöjen rekisteristä, koska sen kautta katsottiin välitetyn varoja terroristijärjestöksi listatulle järjestölle.

## Lähteet

## Aiheesta muualla
* Viralliset sivut
Smedby (Kalmar)

**Smedby** on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 3&nbsp;742 asukasta vuoden 2023 lopussa.

## Lähteet

## Aiheesta muualla
Astakos (Akarnania)

**Astakos** (, myös *Astakoi*, ; ) oli antiikin aikainen kaupunki ja kaupunkivaltio (*polis*) Akarnaniassa Kreikassa. Se sijaitsi nykyisen Xirómeron kunnan alueella lähellä nykyistä Astakóksen kaupunkia.

## Maantiede

Astakoksen kaupunki sijaitsi Akarnanian länsirannikolla olevan Astakoksenlahden () pohjukassa. Lahden länsipuolen muodosti Krithoten niemi. Kaupungin paikka sijaitsee noin kaksi kilometriä koilliseen nykyisestä Astakóksen kaupungista. Samalla paikalla on nykyisin keskiaikaisen Dragamestoksen linnoituskaupungin (myös Dragaméston linna, Grávan linna) rauniot.

Astakoksen kaupunkivaltion hallussa olleen alueen kooksi on arvioitu noin 25–100 neliökilometriä. Astakoksesta koilliseen sijaitsi Koronta, itään Matropolis ja kaakkoon Oiniadai.

## Historia

Seudulla on löytöjen perusteella ollut asutusta neoliittisella kaudella ja pronssikaudella. Astakoksen kaupunki oli olemassa klassiselta roomalaiselle kaudelle. Se perustettiin 400-luvulla eaa., ja sen sanotaan olleen kefallenialaisten siirtokunta, mutta nykyisin arvellaan, että se olisi ollut seudun monien muiden kaupunkien tavoin ennemmin Korintin siirtokunta. Kaupungin kansalaisesta käytettiin etnonyymejä *Astakos* (), *Astakēnos* () ja *Astakios* ().

Peloponnesolaissodan aikana Astakos oli Spartan puolella. Sodan alussa vuonna 431 eaa. kaupunkia hallitsi tyranni nimeltä Euarkhos, jonka ateenalaiset syrjäyttivät vallasta. Tämän myötä kaupungista tuli oletettavasti Akarnanian liiton jäsen ja Ateenan liittolainen. Korinttilaiset kuitenkin palauttivat Euarkhoksen valtaan. Astakos löi omaa korinttilaisen standardin mukaista hopearahaa 300-luvulla eaa.

Astakos mainitaan Akarnanian kaupunkien joukossa kreikankielisessä piirtokirjoituksessa, joka ajoittuu hellenistiselle kaudelle vuoden 219 eaa. jälkeiseen aikaan. Astakos oli varmuudella Akarnanian liiton jäsen 100-luvulla eaa. Kaupunki taantui roomalaisella kaudella. Bysanttilaisella keskiajalla samalle paikalle kehittyi linnoituskaupunki nimeltä Dragamestos.

## Rakennukset ja löydökset

Astakoksen kaupunki on ollut ympäröity muurein, joiden ensimmäinen vaihe ajoitetaan 400-luvulle eaa. ja myöhemmät muutokset 300-luvulle eaa. Muurien pituus oli noin  metriä, ja niissä oli 15 tornia, jotka kaikki olivat etelä- tai länsisivulla, ja ainakin seitsemän porttia. Pääportti oli länteen. Sisempänä kulki toinen muuri. Antiikin aikaisen muurin rakenteessa yhdistyi luonnonkallion muodostama luonnonmuuri ja samasta kalliosta louhittu kivimuuri, jonka päälle oli rakennettu ylemmät osat tiilestä. Antiikin aikaista muuria on säilynyt lähinnä paikan keskiaikaisten muurien perustuksina..

Kaupunginmuurien ulkopuolelta noin 200 metriä länteen pääportista on löydetty Zeus Kara(i)okselle omistetun temppelin rauniot. Temppeli ajoitetaan 300-luvulle eaa. Kaupungissa on ollut myös Artemiin kultti ja näin oletettavasti myös tälle omistettu pyhäkkö.

Paikan keskiaikaisesta kaupungista on jäljellä muurien lisäksi muun muassa kolmen kirkon rauniot. Niistä yksi on ollut kolmilaivainen basilika ja toinen yksilaivainen basilika.

## Lähteet

## Aiheesta muualla
Idomene (Amfilokhia)

**Idomene** () oli antiikin aikainen nimi kahdelle kukkulanhuipulle, jotka sijaitsivat Amfilokhiassa Kreikassa. Toinen tunnettiin suurempana (korkeampana) ja toinen pienempänä (matalampana) Idomenenä. Niiden välissä oli sola. Pienempi Idomene vaikuttaa olleen kukkula solan suun pohjoispuolella ja suurempi Idomene kukkula sen eteläpuolella. Suurempi Idomene sijoitetaan nykyiseen Palaiokoúlaan itään Menídistä () ja pienempi Idomene nykyiselle Alonákin kukkulalle Menídistä pohjoisluoteeseen (). Näin kukkulat sijaitsivat Ambrakianlahden (nyk. Amvrakikóslahti) koillispuolella pohjoiseen Argos Amfilokhikonista ja Olpaista.

Antiikin historiassa kukkulat tunnetaan ennen kaikkea peloponnesolaissodan aikana vuonna 426 eaa. käydystä, Thukydideen kuvaamasta Idomenen taistelusta ateenalaisten ja ambrakialaisten välillä. Tuolloin ambrakialaiset leiriytyivät pienemmälle Idomenelle, kun taas taistelun voittaneet ateenalaiset ottivat haltuunsa suuremman Idomenen.

Nykyisin kukkuloiden sijaintipaikat ovat Amfilochían kunnassa Aitolia-Akarnanian alueyksikössä.

## Lähteet
Hans Villius

**Hans Villius** (10. heinäkuuta 1923 Kalmar – 22. kesäkuuta 2012 Täby) oli ruotsalainen historioitsija. Hän tuli tunnetuksi SVT:lle Olle Hägerin kanssa tekemistään historiadokumenteista, jotka käsittelivät muun muassa juhannuskriisiä, Kustaa III:n murhaa ja Raoul Wallenbergiä. Villius väitteli vuonna 1951 tohtoriksi Lundin yliopistosta aiheenaan Kaarle XII:n Venäjälle tekemästä sotaretkestä kertovat aikalaislähteet. Hän sai professorin arvonimen vuonna 1996.

Hans Villiuksen mukaan on nimetty katu hänen kotikaupungissaan Kalmarissa.
## Lähteet

## Aiheesta muualla
Krenai

**Krenai** (, ) oli antiikin aikainen kaupunki tai muu asutus Amfilokhiassa Kreikassa. Se sijoitetaan nykyiselle Palioavlín kukkulalle Amfilochían kunnan alueelle noin viisi kilometriä pohjoiseen Amfilochían kaupungista.

Krenai, suomeksi ”Kaivot”, sijaitsi Ambrakianlahden kaakkoisrannalla lähellä Argos Amfilokhikonin kaupunkia. Se oli rakennettu ovaalinmuotoiselle kukkulalle, jolta on löydetty noin 660 metriä pitkän linnoistusmuurin sekä julkisten ja yksityisten rakennusten jäänteitä. Krenai kuului Argos Amfilokhikonin *[[polis|poliksen]]* alueeseen.

Krenain asutus on ollut olemassa ainakin klassisella ja hellenistisellä kaudella. Sen arvellaan olleen alun perin varuskuntapaikka, joka myöhemmin kehittyi pieneksi kaupungiksi. Ainoa antiikin lähde, joka mainitsee Krenain, on Thukydides, joka kuvaa seudun maantiedettä kertoessaan vuoden 426 eaa. Idomenen taistelusta ateenalaisten ja ambrakialaisten välillä.

## Lähteet
Matropolis

**Matropolis** () eli **Metropolis** () oli antiikin aikainen kaupunki ja kaupunkivaltio (*polis*) Akarnaniassa Kreikassa. Se sijoitetaan nykyisen Xirómeron kunnan alueelle lähelle nykyistä Palaiománinan kylää.

## Maantiede

Matropoliin kaupunki sijaitsi Akarnanian sisäosissa etelään Stratoksesta. Sen kautta kulki tie, joka johti Stratoksesta Aitolian Konopeen. Kaupunki sijoitetaan yleensä nykyisen Palaiománinan paikalle, joskin joskus samaa paikkaa on esitetty myös antiikin Sauriaksi. Kaupungilla oli akropolis eli linnoitettu yläkaupunki sekä erillinen alakaupunki.

Matropoliin kaupunkivaltion hallussa olleen alueen kooksi on arvioitu noin 25–100 neliökilometriä. Sauria sijoitetaan nykyisin yleensä Matropoliista pohjoiseen. Stratos sijaitsi kaupungista koilliseen ja Konope itään. Matropoliista etelään sijaitsi Ithoria ja länteen Koronta.

## Historia

Matropoliin historiasta tiedetään vain vähän. Kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon sillä perusteella, että monet seikat tukevat tällaista tulkintaa, vaikka sen todellinen asema vielä tuolloin tunnetaan huonosti. Kaupunki oli kuitenkin varmuudella polis myöhemmin, hellenistisellä kaudella 200-luvulla eaa.

Matropolis löi omaa korinttilaisen standardin mukaista hopearahaa 300-luvulla eaa. Kaupungin kansalaisesta käytettiin etnonyymejä *Matropolitas* () ja *Mētropolitēs* ().

Matropolis kuului Akarnanian liittoon. Noin vuonna 250 eaa. kaupunki tuli aitolialaisten valtaan, jonka jälkeen se kuului Aitolian liittoon. Makedonian Filippos V valtasi ja poltti Matropoliin sotaretkellään aitolialaisia vastaan vuonna 219 eaa. 100-luvulla eaa. kaupunki kuului jälleen Akarnanian liittoon. Matropolis mainitaan akarnanian kaupunkien joukossa vielä Aktionista löydetyssä kreikankielissä piirtokirjoituksessa, joka ajoittuu todennäköisesti Augustusta edeltäneeseen aikaan.

## Rakennukset ja löydökset

Matropoliin akropolis ja alakaupunki oli kumpikin ympäröity omilla muureillaan. Akropoliin muurissa kivet ovat puolisuunnikkaan muotoisia ja alakaupungin muurissa monikulmaisia. Kaupungin paikalta on löydetty geometriselle kaudelle ajoitettua keramiikkaa sekä metalliesineitä.

## Lähteet
Metropolis (Amfilokhia)

**Metropolis** () oli antiikin aikainen pyhäkköpaikka ja asutus Amfilokhiassa Kreikassa. Se sijaitsi lähellä Olpaita ja Argos Amfilokhikonia, mutta sen tarkempaa sijaintipaikkaa ei tunneta. Metropolis kuului Argos Amfilokhikonin *[[polis|poliksen]]* alueeseen.

Metropolis mainitaan yleensä pyhäköksi, mutta joskus myös kaupungiksi. Ainoa antiikin lähde, joka mainitsee Metropoliin, on Thukydides, joka kuvaa seudun maantiedettä kertoessaan vuoden 426 eaa. Idomenen taistelusta ateenalaisten ja ambrakialaisten välillä.

Amfilokhian Metropolista ei tule sekoittaa Matropoliin eli Metropoliin kaupunkiin, joka sijaitsi etelämpänä Akarnaniassa.

## Lähteet
Olpai

**Olpai** (, ) oli antiikin aikainen kaupunki tai muu asutus Amfilokhiassa Kreikassa. Se sijaitsi nykyisen Amfilochían kunnan alueella noin kolme kilometriä länteen nykyisestä Kríkelloksen kylästä.

Olpai oli rakennettu kukkulalle, joka sijaitsi Ambrakianlahden itärannalla ja tunnetaan nykyisin nimellä Agrilovoúni. Se kuului Argos Amfilokhikonin *[[polis|poliksen]]* alueeseen. Argoksen kaupunkikeskus sijaitsi Olpain lähellä noin neljä kilometriä kaakkoon. Thukydides laski etäisyyden 25 stadioninmitaksi.

Olpai oli linnoitettu asutus. Thukydides mainitsee sen kertoessaan vuoden 426 eaa. Idomenen taistelusta ateenalaisten ja ambrakialaisten välillä. Hänen mukaansa akarnanialaiset ja oletettavasti myös argoslaiset käyttivät Olpaita yhteisen oikeusistuimensa kokouspaikkana. Kaupungin asukkaasta käytettiin etnonyymiä *Olpaios* ().

Olpain kukkulalta on löydetty *[[peribolos]]*-muurin ja suuren temppelin jäänteet.

## Lähteet
Estelí

**Estelí** on departementti Nicaraguassa. Sen pääkaupunki on Estelí. Vuonna 2023 departementin asukasluvuksi arvioitiin 233&nbsp;077.

Estelín departementti koostuu kuudesta kunnasta: La Trinidad, San Nicolás, Estelí, San Juan de Limay, Condega ja Pueblo Nuevo. Estelí tunnetaan erityisesti tupakka-teollisuudestaan, taiteestaan ja käsitöistään, mutta se houkuttelee matkailijoita myös arkeologisten kohteiden, vesiputousten ja luonnonsuojelualueiden vuoksi.

Estelí on maatalousvaltaista aluetta, jossa tuotetaan kahvia, tupakkaa ja vihanneksia. Alueella on myös monia luonnonsuojelualueita ja arkeologisia kohteita.

## Lähteet
Pras

**Pras** voi viitata seuraaviin:

* Pras, antiikin aikainen kaupunki Akarnaniassa
* Pras, antiikin aikainen kaupunki Akhaia Fthiotiissa
* Pras eli Prakazrel Samuel Michel, yhdysvaltalainen rap-artisti
Dangriga

**Dangriga** (aiemmin: Stann Creek Town) on Belizen itäosassa, Karibianmeren rannalla sijaitseva Stann Creekin alueen hallintokeskus. Kaupungin väkiluku on 9&nbsp;927 (VL2022; toisen tiedon mukaan tai 9&nbsp;640). Kaupungin nimi on garifunankielinen, seisovia vesiä tarkoittava sana. 

Kaupunkiin johtaa pääkaupunki Belmopanista Hummingbird-maantie. Satamakaupunki Belize Citystä saapuu Belizen eteläinen maantie, jonka reitti jatkuu edelleen etelään kohti Punta Gordaa.

Kaupungin lähistöllä on mayakyliä ja maailman ensimmäinen jaguaarien suojelualue, Cockscomb Basinin villieläinten suojelualue. Läheinen Mayflower Bocawinan kansallispuisto on perustettu vuonna 2001.

Dangrigan kulttuurialueen nähtävyyksiin kuuluu myös seudulla asuvien garifunien kulttuuria esittelevä Gulisi Garifuna -museo. Koska Dangriga on Belizen garifunien keskus, jonne 19. marraskuuta 1823 heidän esivanhempiaan rantautui, juhlitaan tuota muistopäivää kaupungissa vuosittain. Juhlien aikana kuullaan muun muasta energisen rummutuksen sävyttämää puntamusiikkia. 


Grigadan.JPG|Kaupungin pääkatua.
Grigadan2.JPG|Esi-isien rummut -muistomerkki.
Grigadan3.JPG|Gulisi Garifuna -museo.

## Lähteet

## Aiheesta muualla
Osmo Makkonen

**Osmo Alfred Pietari Makkonen** (21. maaliskuuta 1909 Pielisjärvi – 31. tammikuuta 1960 Helsinki) oli vesihuoltoon ja -rakentamiseen erikoistunut suomalainen insinööri ja yritysjohtaja. 

## Henkilöhistoria
Makkosen vanhemmat olivat opettaja Onni Eerik Makkonen ja Aino Kärkkäinen ja puoliso vuodesta 1934 hammaslääkäri Kerttu Heimonen. Makkonen tuli ylioppilaaksi Lappeenrannan yhteiskoulusta 1927 ja valmistui diplomi-insinööriksi 1933, Master of Science -tutkinnon hän suoritti MIT:issä Yhdysvalloissa 1948. Makkonen toimi valmistuttuaan ensin tie- ja vesirakennushallituksen ja rautatiehallituksen palveluksessa. Oy Yleisen insinööritoimiston suunnittelija ja työinsinööri hän oli 1935–1947, suunnitteluosaston päällikkö 1948–1952 ja tekninen johtaja 1953–1958. Oy Vesi-Hydro Ab:n toimitusjohtaja ja johtokunnan puheenjohtaja Makkonen oli 1958–1960. Hänellä oli myös useita oman alansa ja muita kotimaisia ja kansainvälisiä asiantuntija- ja luottamustehtäviä.

## Julkaisuja
* *Yhdyskuntien vedenhankinta ja likavesien poisjohtaminen*, Helsinki: Rakennusinsinööriyhdistys, 1946 (36 s.)

## Lähteet
So Long, Marianne

**So Long, Marianne** on vuonna 2024 julkaistu tositapahtumiin perustuva draamasarja. Sarjassa seurataan nuoren Leonard Cohenin suhdetta Marianne Ihleniin, sekä hänen nousua tuntemattomuudesta julkisuuteen. Sarjassa Cohenia näyttelee yhdysvaltalainen Alex Wolff ja Ihleniä norjalainen Thea Sofie Loch Næss.

Sarjan nimi tulee Cohenin samannimisestä hittikappaleesta So Long, Marianne. 

## Jaksot

## Lähteet
Sorjo

**Sorjo** (, ) on maaseututaajama (*posjolok*) Karjalan tasavallan Lahdenpohjan piirin Elisenvaaran kunnassa Venäjällä. Matkaa Elisenvaaraan on noin yhdeksän kilometriä. Vuonna 2013 Sorjossa ei ollut yhtään pysyvää asukasta.

## Historiaa
Suomelle kuuluessaan Sorjo oli osa Kurkijoen kuntaa ja sijaitsi Parikkalan kunnan rajalla. Ympäristöstään poiketen Sorjon kylässä oli ruotsinkielistä asutusta, koska vuosina 1867–1868 suurten nälkävuosien aikaan alueelle muutti useita perheitä muun muassa Pietarsaaren, Kruunupyyn, Alavetelin ja Teerijärven pitäjistä. Suuri osa Kurkijoen pitäjästä oli tuolloin Alexander von Etterin omistuksessa. Muutaman vuoden päästä von Etter joutui myymään omistuksensa valtiolle ja siirtolaiset lunastivat raivaamansa maat itselleen. 

Sorjolaiset perustivat oman ruotsinkielisen kansakoulun vuonna 1890, jolloin sinne ilmoittautui 33 oppilasta. Sorjon kehittyminen pieneksi taajamaksi alkoi rautatien valmistuttua alueelle vuonna 1907. Seuraavana vuonna Sorjoon perustettiin oma asema, jonka seurauksena kylään alkoi muuttaa suomenkielisiä asukkaita. Samaan aikaan myös metsätalouden merkitys alkoi kasvaa, ja 1920-luvulta lähtien asemaa käytettiin myös puutavaran lastauspaikkana. Maatalous säilyi kuitenkin kylän pääelinkeinona.

Sorjon asukkaat evakuoitiin ensimmäisen kerran vuonna 1940, jolloin kylässä oli 83 ruotsinkielistä asukasta. Vuonna 1944 ruotsinkielisille asukkaille tarjottiin maata Pernajan Suur-Sarvilahden kartanolta. Perheistä kahdeksan jäi asumaan Pernajaan, loppujen levittäytyessä ympäri maata.

## Talous
Sorjon eteläpuolella 1,1 kilometrin päässä toimii louhos, josta louhitaan hiekkaa ja soraa.

## Lähteet
* 
### Viitteet
Kiilakilli

**Kiilakilli** (*Oxyzygonectes dovii*) on nelisilmiin kuuluva kalalaji. Lajia tavataan Keski-Amerikan länsirannikolla makeissa ja murtovesissä.

## Koko ja ulkonäkö
Kiilakilli voi kasvaa 14–15 cm pitkäksi ja koiraat ovat naaraita kookkaampia. Lajin ruumiinmuoto on pitkänomainen ja litteähkö. Kalan selkä- ja peräevät ovat takaruumiissa lähellä suurta ja pyöreäkärkistä pyrstöevää. Monista muista hammaskarppikaloista poiketen kiilakillikoirailla ei ole eväsiitintä. Kiilikillit ovat selästään harmaita ja vaalenevat vatsaa kohde ja koiraiden värisävy on keltaisempi kuin naaraiden. Evien reunat ovat keltaiset ja evissä on valkomusta verkkokuvio. Lajin silmien yläosa on hopeanvärinen ja heijastava.

## Levinneisyys ja elintavat
Kiilakilliä tavataan Nicaraguasta Panamaan. Kala elää erityisesti rannikkojen jokisuistojen murtovesissä ja suoalueilla, mutta sitä tavataan myös hitaasti virtaavissa alankojen joissa, joissa se kutee. Elinympäristön veden lämpötila on korkea, noin 27–30°C. Lajin ravintoa ovat levät, orgaaninen aines ja hyönteiset.

Kiilakilliä voidaan pitää akvaariokalana.

## Lähteet
Sándor Domanovszky

**Sándor Domanovszky** (27. toukokuuta 1877 Sibiu - 30. huhtikuuta 1955 Budapest), oli unkarilainen historioitsija.

Domanovszky oli professoriin poika ja kävi paikallista lukiota Nagyszebenissä (nyk. Sibiu) Transilvaniassa, ja opiskeli sitten Budapestin yliopistossa. Hänestä tuli vuonna 1914 Budapestin yliopiston Unkarin kulttuurihistorian professori ja sitten Unkarin tiedeakatemian jäsen. Hän oli myös Puolan (1932) ja Itävallan tiedeakatemian (1941) sekä "Comité International des Sciences Historiques" (1928) kirjeenvaihtajajäsen ja vuosina 1916-1946 hän oli Unkarin historiallisen seuran (Magyar Történelmi Társulat) varapuheenjohtaja. Domanovszkyn saksankielinen teos Unkarin historia (München ja Leipzig 1923) julkaistiin myös suomeksi (Helsinki 1937).

## Teoksia suomeksi
*

## Lähteet
Kauko Kortelaisen veistospuisto

**Kauko Kortelaisen veistospuisto** on Juuan keskustaan osaksi Keskuspuistoa vuonna 2022 perustettu näyttelyalue, jossa on 12 Kauko Kortelaisen lahjoittamaa veistosta. Puistossa järjestetään Juuan Kivenveisto -tapahtumia.

## Lähteet
Orange Walk (kaupunki)

**Orange Walk** on Belizen pohjoisosassa, New River -joen länsirannalla sijaitseva Orange Walkin alueen hallintokeskus. Kaupungin väkiluku on 14&nbsp;553. 

Kaupungin nähtävyyksiin luetaan esimerkiksi Banquitas-kulttuuritalo ().


School, Orange Walk, Belize. - panoramio.jpg|Koulu Orange Walkissa.
OwMainSt.png|Victoria Avenue, eräs kaupungin pääkaduista.

## Lähteet

## Aiheesta muualla
Rick Dickinson

**Rick Dickinson** (1957 – 24. huhtikuuta 2018) oli brittiläinen teollinen muotoilija, joka kehitti uraauurtavia tietokonemalleja 1980-luvulla. Merkittäviä esimerkkejä hänen suunnittelutyöstään ovat ZX81 -kotelo ja kalvonäppäimistö sekä ZX Spectrumin kuminäppäimistö.

## Lähteet
Mariedahlin pappila

**Mariedahlin pappila** on Isossakyrössä Etelä-Pohjanmaalla sijaitseva entinen kirkkoherran virka-asunto. Hirsirunkoinen ja tyyliltään klassistisvaikutteinen pappila valmistui vuonna 1848, ja sitä pidetään Carl Ludvig Engelin suunnittelemana. Nykyisin pappilassa sijaitsee juhla- ja kokoontumistiloja, sekä seurakuntatoimisto. Rakennuksen omistaa Isonkyrön seurakunta.

Mariedahlin pappila muodostaa osan Museoviraston luokittelemaa suojeltua valtakunnallisesti merkittävää rakennettua kulttuuriympäristöä. Kulttuuriympäristöön kuuluu myös Isokyrön uusi kirkko ja Isokyrön vanha kirkko.

## Lähteet
Narsismiepidemia

**Narsismiepidemia** on yksilöiden patologiseen narsismiin liittyvä kriisi, joka tarkoittaa narsismin todellisia kustannuksia. Nämä todelliset kustannukset ilmenevät ihmissuhteissa ja perheissä sekä työpaikoilla ja talouselämässä laajemmin. Narsismiepidemia on jyllännyt Yhdysvalloissa ja muissa länsimaissa 50 vuotta (2017). Suomalaiset psykologit varoittelevat narsismin kasvusta.

Narsismiepidemian syyksi on epäilty kapitalistista talousjärjestelmää, joka on esitetty sosiokulttuurinen syy. Länsisaksalaisten ja itäsaksalaisten väliltä on löydetty ero, jonka mukaan länsisaksalaiset ovat narsistisempia. Tohtorit Twenge ja Campbell ovat esittäneet epidemian ratkaisuksi narsismin tunnistamisen oppimista, epidemiaa kannattelevien ja levittävien voimien minimointia ja narsismin hoitamista kun sitä tavataan.

Suomessa narsismiepidemiaan liittyviä ryhmiä on vedetty Narsismin uhrien tuki ry:ssä ja politiikkaan pyrkinyt näyttelijä Outi Alanen on pitänyt aihetta esillä yhteiskunnallisena aiheena.

## Lähteet

## Kirjallisuutta
*Campbell, Keith W. *The Narcissism Epidemic: Living in the Age of Entitlement*. 2010.
*Lasch, Christopher. *The Culture of Narcissism: American Life in an Age of Diminishing Expectations*. 1979.
*Twenge, Jean M. *Generation Me: Why Today's Young Americans Are More Confident, Assertive, Entitled--And More Miserable Than Ever Before*. 2006
Rudanmaa

**Rudanmaa** () on kylä Noormarkussa Porissa. Se sijaitsee yhdystie 2560 varrella Finpyyn ja Lassilan välisellä osuudella.

Rudanmaa eli Nändö mainitaan asiakirjoissa ensimmäisen kerran vuonna 1473. Rudanmaa oli harvaan asuttu vielä 1900-luvun alussa, jolloin kylässä oli kolme maataloa ja viljeltyä maata kaksi hehtaaria. 1930-luvun alussa viljeltyä maata oli jo 155 hehtaaria. 

Rudanmaalla ei ole selkeää kyläkeskusta, vaan tilakokonaisuudet sijoittuvat järvien rikkomaan maisemaan. Kylän alueella on runsaasti siirtolohkareita. Kylän alueella on myös useita järviä, kuten Iso-Lankko, Vähä-Lankko, Alajärvi ja Valkoinenlammi.

## Lähteet
Tähdet palaavat paikoilleen

**Tähdet palaavat paikoilleen** on Joose Keskitalon neljästoista studioalbumi, joka julkaistiin syksyllä 2024. Albumin ohessa julkaistiin myös samanniminen kirja, joka avaa Keskitalon laulujen maailmaa.

## Soittajat ja laulajat
Joose Keskitalo: laulu, kitara ja kirkonkellot 

Otto Eskelinen: puhaltimet, koskettimet ja taustalaulu

Eero Tikkanen: basso, mandoliini  ja taustalaulu

Arwi Lind: rummut, perkussiot, saha ja taustalaulu

Laura Oksanen: taustalaulu 

Mikko Innanen: baritonisaksofoni ja englannintorvi 

## Kappaleet

## Lähteet
Alajärvi (Noormarkku)

**Alajärvi** on järvi Rudanmaan kylässä Noormarkussa Porissa. Se kuuluu Karvianjoen vesistöön ja on pinta-alaltaan 67 hehtaaria. Järvi laskee Inhottujärveltä lähtevään Hanhijokeen.

## Lähteet
Muslim World League

**Muslim World League** (MWL; ) on kansainvälinen islamilainen järjestö, joka perustettiin Mekassa vuonna 1962. Järjestön tarkoitus on islamin edistäminen ja sitä koskevan ymmärryksen parantaminen. Järjestö edustaa konservatiivisia islamilaisia näkemyksiä.

Muslim World League keskittyi alun perin vaikuttamaan muualta Lähi-idästä tulleisiin henkilöihin, jotka työskentelivät Saudi-Arabian öljyteollisuudessa. 1970-luvun alkupuolella järjestö alkoi vaikuttaa myös Euroopassa. Se on perustanut toimistoja muun muassa Kööpenhaminaan, Lontooseen, Moskovaan, Pariisiin, Roomaan, Wieniin, New Yorkiin ja Washingtoniin. Muslim World League on kehittänyt islamia edistävää joukkotiedotusta, ajanut sharialakia, järjestänyt symposiumeja, edistänyt arabian opetusta ja pyrkinyt parantamaan eri muslimijärjestöjen välisiä suhteita. Järjestö on isännöinyt islamilaisten uskonoppineiden kokoontumisia Mekkaan suoritettavien pyhiinvaellusten, hajjien aikana. Muslim World Leaguen alaisuudessa toimii International Islamic Relief Organization, joka auttaa sodan ja luonnonkatastrofien seurauksista kärsiviä muslimeja. Muslim World Leaguellä on neuvoa-antava asema UNESCO:ssa, UNICEF:ssa ja ECOSOC:ssa.

Pew Research Center totesi vuonna 2010, että Muslim World Leagueä pidetään laajalti tiukkaa wahhabismia edistävänä toimijana. Tuolloin sen pääsihteerinä toimi Abdallah al-Turki. Järjestö on tehnyt yhteistyötä muun muassa Muslimiveljeskunnan kanssa. Muslim World Leagueä hallitseva neuvosto koostuu kuudestakymmenestä jäsenestä, jotka edustavat eri muslimijärjestöjä. Muhammad al-Isa on pääsihteerinä toimiessaan tukenut uskontojen välisiä suhteita. Amerikanjuutalainen komitea on pitänyt häntä muslimimaailman voimakkaimpana äänenä maltillisen islamilaisuuden edistämisessä ja antanut hänelle tunnustusta työstä antisemitismiä, islamofobiaa sekä vihapuhetta vastaan. Al-Isa on myös tehnyt sopimuksen paavi Franciscuksen kanssa (2017) ja johtanut rauhan ja solidaarisuuden sopimuksen allekirjoittanutta abrahamilaisten uskontojen edustajien kokousta Ranskassa (2019).

## Lähteet

## Aiheesta muualla
* Viralliset sivut
Alfonso Pitters

**Alfonso Pitters** (s. 22. helmikuuta 1963) on panamalainen pikajuoksija, joka erikoistui 100 metrille. Hänen ennätyksensä on 10,2 sekuntia vuodelta 1991.

Pitters kilpaili 100 metrillä Los Angelesin kesäolympialaisissa 1984. Hän sijoittui oman alkueränsä toiseksi edellään Länsi-Saksan Christian Haas, mutta karsiutui puolivälierissä.

Pitters saavutti 4&nbsp;×&nbsp;100 metrin viestissä Keski-Amerikan ja Karibian mestaruuskilpailujen hopeaa Caracasissa 1987. Hän kilpaili 100 metrillä Havannan Pan-Amerikan kisoissa 1991 karsiutuen alkuerissä.

## Lähteet
Limited Deadition

**Limited Deadition** on suomalaisen hard rock- ja heavy metal -yhtye Lordin 19:s studioalbumi, joka julkaistiin 21. maaliskuuta 2025. Albumi on äänitetty IluSoundin ja Finnvoxin studioilla Helsingissä. Albumin on tuottanut Mr. Lordi, miksannut Ilkka Herkman ja masteroinut Pauli Saastamoinen.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Kaaoszine: 
* Soundi: 

## Lähteet

## Aiheesta muualla
* 
*
Maritza Figueroa

**Maritza Figueroa Amador** (s. 18. maaliskuuta 1974) on nicaragualainen pikajuoksija, joka kilpaili 200 metrillä ja 400 metrillä. Hän edusti maataan Sydneyn kesäolympialaisissa 2000 karsiutuen 400 metrillä ensimmäisellä kierroksella.

## Henkilökohtaiset ennätykset
Lähde: 

## Lähteet
Fonin kirkko

**Fonin kirkko** () on Tønsbergin kunnassa Norjassa sijaitseva kivinen pitkäkirkko 1100-luvulta. Puinen torniosa valmistui vuonna 1839.

## Lähteet

## Aiheesta muualla
Undrumsdalin kirkko

**Undrumsdalin kirkko** () on Tønsbergin kunnassa Norjassa sijaitseva puinen pitkäkirkko vuodelta 1882.

## Lähteet

## Aiheesta muualla
Oddan kirkko

**Oddan kirkko** () on Ullensvangin kunnassa Norjassa sijaitseva puinen pitkäkirkko vuodelta 1870.

## Kuvia

Odda kirke i.jpg|Kirkkosali
Odda orgel.jpg|Urut


## Lähteet

## Aiheesta muualla
Røldalin sauvakirkko

**Røldalin sauvakirkko** () on Ullensvangin kunnassa Norjassa sijaitseva sauvakirkko 1200-luvulta.

## Kuvia

Odda Stabkirche Röldal Innen 1.JPG|Kirkkosali
Roldal orgel.jpg|Urut


## Lähteet

## Aiheesta muualla
Victoriano Lorenzo

**Victoriano Lorenzo** (1867 – 15. toukokuuta 1903) oli panamalainen kapinajohtaja, joka taisteli kannattajineen Panamaa tuolloni hallinneen Kolumbian armeijaa vastaan Kolumbian niin sanotun tuhannen päivän sodan aikana 1899–1902. Lorenzo taisteli Panaman itsenäisyysliikkeeseen usein yhdistettyjen liberaalien puolella ja hänet teloitettiin kiinnijäämisensä jälkeen vuonna 1903. Lorenzon motiiveista taisteluun on kiistelty. Jotkut ovat nähneet hänet itsenäisyystaistelijana ja toiset maan intiaanien puolestataistelijana. Hänestä tuli joka tapauksessa panamalainen sankarihahmo.

## Elämäkerta

Victoriano Lorenzo syntyi La Negritan kylässä lähellä Penonomén kaupunkia silloisessa Kolumbian ja nykyisen Panaman Coclén maakunnassa ngäbetaustaiseen (*[[cholo]]*) *[[campesino]]*-maanviljelijäperheeseen. Nuoruudessaan hän sai koulutuksensa paikalliselta papilta ja hänestä tuli karismaatisena persoonallisuutena paikallisen yhteisön johtohahmo.

22-vuotiaana Lorenzosta tuli kaupunginvaltuutettu Penonoméssa, jossa hän työskenteli Pedro de Hoyasin kanssa. De Hoyas oli vakaumuksellinen rasisti, joka uskoi että intiaanit eivät olleet oikeutettuja valkosien väestön kaltaisiin asemiin. Hän harjoitti esimerkiksi epäreilua verotuspolitiikkaa intiaaneja kohtaan. Lorenzo päätyi salamurhaamaan de Hoyasin, josta hän sai yhdeksän vuoden vankeustuomion.

Lorenzo vapautui alkuvuodesta 1899 ja hän palasi Penonoméen paikallisen intiaaniväestön ilahdukseksi. Myöhemmin samana vuonna 17. lokakuuta 1899 alkoi niinsanottu tuhannen päivän sota, kun Kolumbian liberaalit ryhtyivät kapinaan maan konservatiiveja vastaan. Panamalaiset liittyivät sotaan pääasiassa alueen itsehallintoon tai jopa itsenäisyyteen liitettyjen liberaalien puolella. Liberaalien puolelle liittyi myös omia kannattajiaan taakseen kerännyt Lorenzo ja hön aloitti sissisodan Kolumbian armeijaa vastaan Panaman kukkuloilla. Tuhannen päivän sota päättyi virallisesti USS Wisconsinilla allekirjoitettuun rauhansopimukseen 21. marraskuuta 1902. Lorenzo ja hänen kannattajansa kieltäytyivät laskemasta aseitaan. Lorenzo houkuteltiin kuitenkin väijytykseen ja hänet otettiin vangiksi 28. marraskuuta. Kolumbian sotaoikeus tuomitsi Lorenzon kuolemaan huolimatta johtavien liberaalien, kuten Belisario Porrasin ja Carlos Mendozan vetoomuksista. Lorenzo teloitettiin ampumalla Panaman kaupungissa 15. toukokuuta 1903.

## Perintö

Tuhannen päivän sota ei ollut johtanut vielä Panaman itsenäisyyteen, joka saavutettiin hieman myöhemmin marraskuussa 1903. Lorenzosta tuli joka tapauksessa panamalainen sankarihahmo. Hänen tarkemmat motiivinsa ovat olleet kiisteltyjä. Jotkut tutkijat ovat painottaneet hänen ajaneen Panaman itsenäisyyttä ja jotkut toiset ovat pitäneet tärkeämpänä taustatekijänä halua parantaa maan intiaanien asemaa.

Ympäri Panamaa etenkin Coclén ja Veraguasin maakuntien alueella on useita Lorenzon muistomerkkejä, minkä lisäksi hänen teloituspäivänään on pidetty muistotilaisuuksia.

## Lähteet
Adonxs

**Adam Pavlovčin**, (s. 13. syyskuuta 1995 Myjava, Slovakia) taiteilijanimeltään **Adonxs** (tyyliteltynä **ADONXS**) on slovakialainen laulaja-lauluntekijä, malli ja tanssija. Hän oli lontoolaisen vaihtoehtobändi *Pacen* entinen laulaja ja julkaisi debyyttisooloalbuminsa *Age of Adonxs* vuonna 2022, mikä toi hänelle lukuisia tunnustuksia, kuten vuoden albumin palkinnon, parhaan miesartistin palkinnon ja Slovakian parhaan uuden artistin palkinnon. Pavlovčin edusti Tšekkiä vuoden 2025 Eurovision laulukilpailussa Baselissa.

## Lähteet
*

### Viitteet
Tyssedalin kirkko

**Tyssedalin kirkko** () on Ullensvangin kunnassa Norjassa sijaitseva betoninen pitkäkirkko vuodelta 1965.

## Lähteet

## Aiheesta muualla
Läckeby

**Läckeby** on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 940 asukasta vuoden 2023 lopussa.

## Lähteet

## Aiheesta muualla
Noidankehä (Melon albumi)

**Noidankehä** on rap-artisti Melon kuudes studioalbumi. Se julkaistiin 11. lokakuuta 2024. Albumin julkaisi levy-yhtiö Skorpioni.

## Kappaleet

# Haglöfs Hammertime – 2.10
# Eden Tarina – 2.45
# Johannes Kastaja – 2.08
# BB – 1.51
# Onnellinen Loppu – 2.07
# Deep Fake Wickery – 2.04
# Surullinen Maailma – 2.37
# Gore-tex – 2.16
# Passion Interlude – 1.22
# Joka Päivä Halloween – 1.53
# Punapiste Balladi – 1.33
# Epic Fail (feat. Emma DJ) – 1.55
# 1 – 1.45
# Kutsu – 2.27
# Vielki Mä Gleestyler – 1.21
# Kaikki Pestään Pois – 2.04
# Noidankehä Outro – 1.44

## Tuottajat

* Melo (4, 6, 8, 9, 11, 13, 17)
* 4eva (1, 2, 3, 14, 16)

* Kuiva H (4, 6, 8, 13, 17)

* troiner (5)
* TVBY (7)
* V1LI (10)
* Emma DJ (12)
* P4X (14)
* cabber (15) 

## Listasijoitukset
* Suomen Virallinen Albumilista – 5.

## Lähteet
Carl Gustaf Malmström

**Carl Gustaf Malmström** (2. marraskuuta 1822 Tysslinge – 12. syyskuuta 1912 Danderyd) oli ruotsalainen historioitsija, joka toimi Uppsalan yliopiston professorina vuosina 1877–1882 ja Ruotsin opetus- ja kirkkoministerinä 1878–1880. Malmström johti Ruotsin valtionarkistoa vuosina 1882–1887. Hänet valittiin Ruotsin akatemian jäseneksi vuonna 1878. Historioitsijana Malmströmin päätyö oli *Sveriges politiska historia från k. Carl XII:s död till statshvälfningen 1772*, joka käsitteli 1700-luvun säätyvallan aikaa Ruotsissa.
## Lähteet

## Aiheesta muualla